สแกนดิเนเวียนแอร์ไลน์ซิสเต็ม

สแกนดิเนเวียนแอร์ไลน์ซิสเต็ม (Scandinavian Airlines System) ดำเนินงานในชื่อ สแกนดิเนเวียนแอร์ไลน์ และรู้จักกันและย่อว่า เอสเอเอส (SAS) เป็นสายการบินประจำชาติของประเทศสวีเดน นอร์เวย์ และเดนมาร์ก ที่มีฐานการบินที่ท่าอากาศยานโคเปนเฮเกน ท่าอากาศยานสตอกโฮล์ม-อาร์ลันดา และท่าอากาศยานออสโลการ์เดอร์มอน และมีสำนักงานใหญ่ในสต็อกโฮล์ม เอสเอเอสให้บริการเที่ยวบินสู่จุดหมายปลายทาง 125 แห่งในยุโรป อเมริกาเหนือ แอฟริกา และเอเชียด้วยเครื่องบิน 134 ลำในฝูงบิน 
สายการบินก่อตั้งขึ้นเมื่อปี 1946 เป็นกิจการค้าร่วมเพื่อดำเนินเที่ยวบินข้ามมหาสมุทรแอตแลนติกของสแวนสก์อินเตร์คอนติเนนตัลลุฟท์ทรฟฟืคของสวีเดน เดนอร์ชเกลุฟท์ฟาร์ตเซลซ์กกาปของนอร์เวย์ และเดแดนส์กึลุฟท์ฟาร์ตเซลซ์กกาปของเดนมาร์ก โดยได้ดำเนินเที่ยวบินแรกในวันที่ 17 กันยายน และได้มีการขยายเครือข่ายครอบคลุมทั้งยุโรปในอีกสองปีต่อมา ในปี 1951 ทั้งสามสายการบินควบรวมกิจการเพื่อก่อตั้งเอสเอเอสอย่างเป็นทางการ โดยได้มีการยกย่องว่าเป็น "สัญลักษณ์ของความร่วมมือระหว่างนอร์เวย์–สวีเดน–เดนมาร์ก" เอสเอเอสเป็นผู้ร่วมก่อตั้งพันธมิตรสายการบินสตาร์อัลไลแอนซ์ร่วมกับการบินไทย ยูไนเต็ดแอร์ไลน์ ลุฟท์ฮันซ่า และแอร์แคนาดาในปี 1997 เมื่อวันที่ 27 มิถุนานย ค.ศ. 2018 รัฐบาลนอร์เวย์ได้ประกาศขายหุ้นทั้งหมดในเอสเอเอส
ในเดือนตุลาคม ค.ศ. 2023 แอร์ฟรานซ์–เคแอลเอ็ม รัฐบาลเดนมาร์ก และบริษัทลงทุนอีกสองรายจะเข้ามาลงทุนในเอสเอเอส โดยแอร์ฟรานซ์–เคแอลเอ็มจะถือหุ้น 19.9% ทำให้เอสเอเอสต้องออกจาการเป็นสมาชิกสตาร์อัลไลแอนซ์ในวันที่ 31 สิงหาคม ค.ศ. 2024 และเข้าร่วมสกายทีมในวันรุ่งขึ้น

**กิจการองค์กร**

**สำนักงานใหญ่**
ไฟล์:SAS koncernbyggnad 2007.jpg|thumb|เอสเอเอสโฟรซุนดาวีค สำนักงานใหญ๋ของเอสเอเอสในปัจจุบัน|238x238px
เอสเอเอสมีสำนักงานใหญ่ตั้งอยู่ในอาคารสำนักงานเอสเอเอสโฟรซุนดาวีคในสต็อกโฮล์ม ประเทศสวีเดน

**ผลประกอบการ**
ผลประกอบการของเอสเอเอสระหว่างปี 2009-2020 มีดังนี้:

**จุดหมายปลายทาง**

**ข้อตกลงการทำการบินร่วม**
สแกนดิเนเวียนแอร์ไลน์ได้มีข้อตกลงการบินร่วมกับสายการบินต่างๆ ดังต่อไปนี้:- อีเจียนแอร์ไลน์- แอร์บอลติก- แอร์แคนาดา- แอร์ไชนา- แอร์ฟรานซ์- ออล นิปปอน แอร์เวย์- เอเชียน่าแอร์ไลน์- ออสเตรียนแอร์ไลน์- โครเอเชียแอร์ไลน์- อียิปต์แอร์- เอ็ลอัล- เอธิโอเปียนแอร์ไลน์- สายการบินเอทิฮัด- ไอซ์แลนด์แอร์- เคแอลเอ็ม- ลอตโปลิชแอร์ไลน์- ลุฟท์ฮันซ่า- ลักซ์แอร์- สิงคโปร์แอร์ไลน์- เซาท์แอฟริกันแอร์เวส์- สวิสอินเตอร์แนชนัลแอร์ไลน์- การบินไทย- ยูไนเต็ดแอร์ไลน์- วีเดอเรอ

**ข้อตกลงระหว่างสายการบิน**
สแกนดิเนเวียนแอร์ไลน์ได้ทำข้อตกลงระหว่างสายการบินต่างๆ ดังต่อไปนี้:- แอร์กรีนแลนด์- ปากีสถานอินเตอร์แนชนัลแอร์ไลน์

**ฝูงบิน**

**ฝูงบินปัจจุบัน**
ณ เดือนพฤษภาคม ค.ศ. 2024 เอสเอเอสมีเครื่องบินประจำการในฝูงบินดังนี้ (รวมฝูงบินของสายการบินที่ดำเนินงานให้กับเอสเอเอส): 

เอสเอเอสมีอายุฝูงบินเฉลี่ย 8.6 ปี (ไม่รวมฝูงบินของสายการบินที่ดำเนินงานให้กับเอสเอเอส)
ไฟล์:Hamburg Airport SAS Scandinavian Airlines Airbus A319-131 OY-KBT (DSC09614).jpg|แอร์บัส เอ319-100
ไฟล์:OY-KAY A320 SAS (34753652834).jpg|แอร์บัส เอ320-200
ไฟล์:SE-ROL Airbus A320 Neo SAS LHR 22.3.21.jpg|แอร์บัส เอ320นีโอ
ไฟล์:SAS, SE-DMR, Airbus A321-253NX.jpg|แอร์บัส เอ321แอลอาร์
ไฟล์:SAS, LN-RKU, Airbus A330-343 (26769465708).jpg|แอร์บัส เอ330-300
ไฟล์:SE-RSE@PEK (20220221140317).jpg|แอร์บัส เอ350-900
ไฟล์:ES-ATJ ATR 72 SAS ARN 01.jpg|เอทีอาร์ 72-600
ไฟล์:LN-RPJ Boeing 737-700 SAS (9483764065).jpg|โบอิง 737-700
ไฟล์:ES-ACK CRJ900 SAS ARN 01.jpg|บอมบาร์ดิเอร์ ซีอาร์เจ900
ไฟล์:SE-RSI Embraer 195 SAS ARN 03.jpg|เอ็มบราเออร์ อี195

**บริการ**

**โปรแกรมสะสมไมล์**
เอสเอเอสได้จัดตั้งโปรแกรมสะสมไมล์ในชื่อ ยูโรโบนัส โดยสมาชิกจะได้รับคะแนนจากเที่ยวบินเอสเอเอสทั้งหมด เที่ยวบินไวเดอร์โรว์บางส่วนที่ไม่ทับซ้อนกับของเอสเอเอส (ยกเว้นปฏิบัติการบริการสาธารณะ) และเที่ยวบินของสายการบินในเครือสตาร์อัลไลแอนซ์ โปรแกรมยูโรโบนัสสร้างรายได้ให้แก่เอสเอเอสได้ถึง 50 เปอร์เซ็นต์ของรายได้รวมทั้งหมด ในเดือนสิงหาคม ค.ศ. 2013 ยูโรโบนัสมีสมาชิกมากกว่าสี่ล้านคน

**ห้องโดยสาร**
การบริการผู้โดยสารของเอสเอเอสบนเที่ยวบินในปี 1969

**เอสเอเอสบิซเนส (ชั้นธุรกิจ)**
เอสเอเอสให้บริการที่นั่งชั้นธุรกิจ SAS Business ในเที่ยวบินระยะไกล บนเครื่องบินเอ330 และเอ350 จะมีการจัดเรียงที่นั่งแบบ 1-2-1 ที่นั่งจะสามารถกลางออกเป็นที่นอนราบได้ โดยจะกางได้ยาวถึง adj=on พร้อมกับปลั๊กไฟและหน้าจอความบันเทิงขนาด adj=on  บนเอ321แอลอาร์ จะมีการจัดที่นั่งแบบ 2-2 และ 1-1 สลับกันและที่นั่งสามารถกางออกเป็นที่นอนราบได้

**เอสเอเอสพลัส (ชั้นประหยัดพรีเมียม)**
ที่นั่งชั้นประหยัดพรีเมยีม หรือ เอสเอเอสพลัส จะมีการจัดเรียงแบบ 2-3-2 และ 2-4-2 บนเครื่องเอ330  และ 2-2 บนเอ350 และเอ321แอลอาร์ ที่นั่งเอสเอเอสพลัสจะมขนาดที่นั่งกว้างว่าที่นั่งของเอสเอเอสโก
ในเที่ยวบินระยะใกล้หรือเที่ยวบินในยุโนป ตั๋วเอสเอเอสพลัสจะรวมอาหาร สิทธิการโหลกสัมภาระได้ถึงสองชิ้น สิทธิการใช้้องรับรองในท่าอากาศยาน และสามารถคืนเงินได้ในทุกกรณี ที่นั่งเอสเอเอสพลัสจะตั้งอยู่ด้านหน้าของที่นั่งชั้นประหยัดบนเครื่องบิน โดยผู้โดยสารสามารถเลือกที่นั่งได้ฟรี ที่นั่งจะมีลักษณะเหมือนกับของ เอสเอเอสโก หรือชั้นประหยัด สายการบินเริ่มใช้ระบบที่นั่งโดยสารสองชั้นในเที่ยวบินระยะใกล้ในเดือนมถุนายน ค.ศ. 2013 เมื่อเอสเอเอสยกเลิกที่นั่งชั้นธุรกิจในเที่ยวบินภายในทวีปทั้งหมด

**เอสเอเอสโก (ชั้นประหยัด)**
ที่นั่งชั้นประหยัด หรือ เอสเอเอสโก บนเที่ยวบินระยะใกล้จะจัดเรียงแบบ 3-3 แบบ 2-4-2 บนเอ330 และแบบ 3-3-3 บนเอ350
เอสเอเอสให้บริกาชาหรือกาแฟให้กับผู้โดยสารชั้นประหยัดบนเที่ยวบินระยะใกล้ ยกเว้นเที่ยวบินที่มีระยะใกล้พิเศษเช่น บาร์เกิน-สตาวังเงอร์ หรือ สต็อกโฮล์ม-วีสบี ในเที่ยวบินระยะไกลจะมีอาหารให้บริการให้กับผู้โดยสารทุกคน

**เอสเอเอสโกไลท์**
ที่นั่งชั้น เอสเอเอสโกไลท์ เป็นอีกรูปแบบหนึ่งของที่นั่งชั้นประหยัด เอสเอเอสโก โดยที่ไม่สามารถสัมภาระโหลดใต้ท้องเครื่องได้ การจำหน่ายตั๋วจะจำหน่ายคล้ายกันกับเอสเอเอสโก ณ วันที่ 14 ธันวาคม ค.ศ. 2017 เอสเอเอสโกไลท์จะมีให้บริการทั้งเที่ยวบินระยะใกล้และระยะไกล เอสเอเอสเปิดตัวที่นั่งชั้นนี้เพื่อแข่งขันกับสายการบินราคาประหยัดสำหรับผู้โดยสารที่ต้องการเดินทางด้วยกระเป๋าถือขึ้นเครื่องเท่านั้น ผู้โดยสารที่มีสิทธิสตาร์อัลไลแอนซ์โกลด์ และยูโรโบนัส ซิลเวอร์ โกลด์ หรือไดมอนต์จะไม่สามารถใช้สิทธิเพิ่มน้ำหนักกระเป๋าได้เว้นแต่ผู้โดยสารที่ถือสิทธิยูโรโบนัส แพนดิออนเท่านั้น

**หมายเหตุ**

**อ้างอิง**

**แหล่งข้อมูลอื่น**
  สแกนดิเนเวียน แอร์ไลน์ ซิสเต็ม-  เอสเอเอส เดนมาร์ก-  เอสเอเอส นอร์เวย์-  เอสเอเอส สวีเดน
หมวดหมู่:สายการบินประจำชาติ
หมวดหมู่:บริษัทที่ก่อตั้งในปี พ.ศ. 2489
หมวดหมู่:สแกนดิเนเวีย
หมวดหมู่:สายการบินที่ก่อตั้งในปี พ.ศ. 2489
หมวดหมู่:ตราสินค้านอร์เวย์
หมวดหมู่:ตราสินค้าสวีเดน
หมวดหมู่:ตราสินค้าเดนมาร์ก
หมวดหมู่:สกายทีม
หมวดหมู่:สตาร์อัลไลแอนซ์